รายพระนามพระมหากษัตริย์สกอตแลนด์
ราชวงศ์สทิวเวิร์ต (ฟื้นฟู) (ค.ศ. 1660-1707)

หลังจากการฟื้นฟูราชวงศ์อังกฤษราชวงศ์สทิวเวิร์ตก็ได้กลับมาเป็นพระมหากษัตริย์แห่งสกอตแลนด์อีกครั้งหนึ่ง แต่สิทธิของสกอตแลนด์ไม่เป็นที่นับถือเมื่อสมเด็จพระเจ้าชาร์ลส์ที่ 2 ทรงยุบรัฐสภาแห่งสกอตแลนด์และแต่งตั้งพระอนุชาเจมส์ ดยุคแห่งยอร์คขึ้นไปเป็นข้าหลวงแห่งสกอตแลนด์ ต่อมาเจมส์ ดยุคแห่งยอร์คก็ขึ้นครองราชย์เป็นสมเด็จพระเจ้าเจมส์ที่ 2 แห่งอังกฤษในปี ค.ศ. 1685 แต่ความเป็นโรมันคาทอลิกของพระองค์ไม่เป็นที่ยอมรับกันในอังกฤษและพระองค์ทรงถูกโค่นราชบัลลังก์สามปีต่อมา เมื่อรัฐบาลอังกฤษอัญเชิญพระราชธิดาของพระองค์สมเด็จพระราชินีนาถแมรีที่ 2 และพระสวามีวิลเลิมที่ 3 แห่งออเรนจ์จากเนเธอร์แลนด์มาครองราชย์แทน หลังจากนั้นทั้งสองพระองค์ก็ได้เป็นพระมหากษัตริย์คู่แห่งสกอตแลนด์ในพระนามสมเด็จพระเจ้าวิลเลียมที่ 2 และสมเด็จพระราชินีนาถแมรีที่ 2 แห่งสกอตแลนด์
เมื่อความพยายามในการแสวงหาอาณานิคมของสกอตแลนด์ภายใต้แผนการแดเรียน (Darien Scheme) ในการโต้ตอบความพยายามของอังกฤษ ประสบความล้มเหลวและทิ้งสกอตแลนด์ให้อยู่ในฐานะล้มละลาย ในช่วงเวลาเดียวกันกับที่สมเด็จพระราชินีนาถแอนน์พระราชธิดาองค์ที่สองของสมเด็จพระเจ้าเจมส์ที่ 7 (เจมส์ที่ 2 แห่งอังกฤษ) ขึ้นครองราชย์ สมเด็จพระราชินีนาถแอนน์มีพระราชโอรสธิดาหลายพระองค์แต่ก็ไม่มีผู้ใดที่มีพระชนมายุยืนกว่าพระองค์ ถ้าเสด็จสวรรคตผู้ที่ใกล้ราชบัลลังก์ที่สุดก็คือเจมส์ ฟรานซิส เอ็ดเวิร์ด สจวตพระอนุชาต่างพระมารดาผู้เป็นโรมันคาทอลิกผู้ลี้ภัยอยู่ในฝรั่งเศสก็จะได้ขึ้นครองราชสมบัติต่อจากพระองค์ รัฐสภาแห่งอังกฤษจึงหันไปสนับสนุนเจ้าหญิงโซเฟียแห่งฮาโนเวอร์ผู้ที่สืบเชื้อสายมาจากพระเจ้าเจมส์ที่ 1 แห่งอังกฤษ ทางพระราชธิดาเจ้าหญิงอลิซาเบ็ธ สทิวเวิร์ตให้เป็นรัชทายาท แต่รัฐสภาแห่งสกอตแลนด์สนับสนุนเจ้าชายเจมส์ และขู่อังกฤษว่าจะเพิกถอนตัวจากสหภาพเพื่อจะได้เลือกประมุขของตนเอง เพื่อที่จะรักษาความเป็นสหภาพอังกฤษก็วางแผนรวมสองอาณาจักรเข้าด้วยกันอย่างเป็นทางการเป็นราชอาณาจักรแห่งเกรตบริเตนโดยมีพระมหากษัตริย์ร่วมกันเพียงองค์เดียว ในที่สุดทั้งสองรัฐสภาก็อนุมัติข้อตกลง (ฝ่ายสกอตแลนด์จำยอมเพราะปัญหาทางเศรษฐกิจจากความพยายามในการแสวงหาอาณานิคมที่ประสบความล้มเหลว) หลังจากนั้นพระมหากษัตริย์ก็เป็นพระมหากษัตริย์ของสหราชอาณาจักร
| ภาพ | พระนาม | พระราชวงศ์ | พระราชสมภพ/ทรงราชย์/สวรรคต |
| --- | --- | --- | --- |
|  | พระเจ้าชาลส์ที่ 2 Charles II of England  (ฟื้นฟู)    (Teàrlach II Stiùbhairt)  | โอรสในชาลส์ที่ 1 | พระราชสมภพ: 29 พฤษภาคม ค.ศ. 1630 ทรงราชย์: 29 พฤษภาคม ค.ศ. 1660-6 กุมภาพันธ์ ค.ศ. 1685 ราชาภิเษก: 1 มกราคม ค.ศ. 1651 สวรรคต: 6 กุมภาพันธ์ ค.ศ. 1685 |
|  | พระเจ้าเจมส์ที่ 7   (เจมส์ที่ 2 แห่งอังกฤษ) James II of England   (Seumas VII Stiùbhairt)  | โอรสในชาลส์ที่ 1 | พระราชสมภพ: 14 ตุลาคม ค.ศ. 1633 ทรงราชย์: 6 กุมภาพันธ์ ค.ศ. 1685-11 เมษายน ค.ศ. 1689 สวรรคต: 16 กันยายน ค.ศ. 1701 |
|  | สมเด็จพระราชินีนาถแมรีที่ 2   (แมรีที่ 2 แห่งอังกฤษ)  Mary II of England   (Mairi II Stiùbhairt)  | พระราชธิดาใน เจมส์ที่ 2 | พระราชสมภพ: 30 เมษายน ค.ศ. 1662 ทรงราชย์: 11 เมษายน ค.ศ. 1689-28 ธันวาคม ค.ศ. 1694 ครองร่วมกับวิลเลียมที่ 3 สวรรคต: 28 ธันวาคม ค.ศ. 1694 |
|  | พระเจ้าวิลเลียมที่ 2,   (also วิลเลียมที่ 3 แห่งอังกฤษ ) William III of England   (Uilleam Orains, "William of Orange")  | พระนัดดาใน ชาลส์ที่ 1 พระสวามีใน แมรีที่ 2 | พระราชสมภพ: 14 พฤศจิกายน ค.ศ. 1650 ทรงราชย์: 11 เมษายน ค.ศ. 1689-8 มีนาคม ค.ศ. 1702 ครองร่วมกับแมรีที่ 2 สวรรคต: 8 มีนาคม ค.ศ. 1702 |
|  | สมเด็จพระราชินีนาถแอนน์ Anne of Great Britain   (Anna Stiùbhairt)  | พระราชธิดาใน เจมส์ที่ 2 | พระราชสมภพ: 6 กุมภาพันธ์ ค.ศ. 1665 ทรงราชย์: 8 มีนาคม ค.ศ. 1702-1 สิงหาคม ค.ศ. 1714 พระราชบัญญัติสหภาพรวมสกอตแลนด์และอังกฤษ ก่อตั้งเป็นบริเตนใหญ่ สวรรคต: 1 สิงหาคม ค.ศ. 1714 |
ตั้งแต่ปี ค.ศ. 1707 หลังจากสกอตแลนด์รวมกับอังกฤษเป็นบริเตนใหญ่ บรรดาศักดิ์ พระมหากษัตริย์แห่งชาวสกอต และ พระมหากษัตรีย์แห่งชาวสกอต ก็กลายเป็นบรรดาศักดิ์ที่ไม่ถูกต้อง ฉะนั้นพระมหากษัตริย์ของสกอตแลนด์หลังจากนั้นจึงรวมอยู่ในรายพระนามพระมหากษัตริย์แห่งอังกฤษ